Mak Cun 4

Mak Cun 4 merupakan sebuah siri drama televisyen Malaysia 2018 arahan Izzuan Mokhtar, dibintangi oleh Eirma Fatima, Umie Aida dan Rahim Razali. Siri ini memulakan tayangan perdana di Slot Dahlia TV3 bermula 7 April 2018 menggantikan Papa Nak Menantu.

Sinopsis 
Kali ini, Mak Cun mengumpul usahawan kampung seperti Miss Olio (Erra Fazira) dan Rock (Awie) untuk menjadi geng Mak Cun. Mak Cun semakin berjaya dengan perniagaan Mart dan onlinenya.  Malangnya kejayaan Mak Cun tidak dapat dikongsi bersama Pak Akob kerana Cik Pah (Azizah Mahzan) isteri Pak Akob yang begitu cemburu dengan Mak Cun sehingga tidak langsung membenarkan Pak Akob rapat dengan Mak Cun.

Dalam masa yang sama, Atin dan Atan, cucu Mak Cun yang berusia 7 tahun, mewarisi minat dalam perniagaan seperti Mak Cun. Atin bijak dalam matematik manakala Atan mahir dalam internet dan gajet. Perniagaan Mak Cun semakin viral dan maju dengan bantuan mereka. Mak Cun mula memikirkan untuk memajukan kedai jahitnya itu kepada butik dengan bantuan Normah. Mak Cun terdengar misi ke New York Fashion Week dan dia berusaha untuk melebarkan empayar perniagaannya ke sana.

Atul pula merasakan dah sampai masanya dia menumpukan perhatian dengan tanah pusaka yang terbiar lama itu. Mak Cun bersetuju dengan cadangan Atul itu lagipun dia sudah ada Cik Pon, pembantu yang boleh diharapkan. Sudah tentu, Manisah masih lagi tidak puas hati dengan kejayaan Mak Cun.

Dia juga mahu berjaya seperti Mak Cun, lalu dia mencari jalan untuk berniaga juga. Manisah mendapat idea untuk membuka butik pakaian dan mengajak Nona (Ziana Zain) yang baru dikenalinya untuk menjadi rakan kongsi. Mak Cun turut ingin menaik taraf butiknya lalu meminta Normah (Fazlina Ahmad Daud) untuk mencari kedai kosong di bandar.

Berebutlah Manisah dan Normah untuk mendapatkan satu kedai yang kebetulan kosong di bandar berdekatan dengan Mart Mak Cun. Pelbagai lagi percubaan Manisah untuk terus bersaing dengan Mak Cun yang menimbulkan kekecohan.

Pelakon

Pelakon utama
 Eirma Fatima sebagai Mak Cun
 Umie Aida sebagai Manisah
 Rahim Razali sebagai Pak Akob
 Balkisyh Semundur Khan sebagai Saidatul

Pelakon pembantu
 Awie sebagai Rock
 Erra Fazira sebagai Olio
 Ziana Zain sebagai Nona Mardina
 Fazlina Ahmad Daud sebagai Normah
 Aiman Tino sebagai Kumin
 Syuhaida Abraz (Dottie) sebagai Cik Pon
 Betty Rahmad sebagai Maya
 Jay Nazif sebagai Atan
 Nur Khadra Syamimi sebagai Atin
 Ady Fakaruddin sebagai Mahmood
 Azizah Mahzan sebagai Cik Pah

Penampilan khas
 Zarina Zainuddin sebagai Datin Zawiyah
 Ariff Aziz sebagai Helmi
  A. R. Badul  sebagai dirinya sendiri

Rujukan

Drama Melayu 2018